પોતાના પ્રવચન દરમિયાન સ્વાતિ સિંહે જણાવ્યું હતું કે મને આશા છે કે પીબીડીમાં ન્યુ યોર્ક- ન્યુ જર્સી એરિયામાંથી મોટી સંખ્યામાં ભારતીય-અમેરિકનો ઉપસ્થિત રહેશે. સ્વાતિ સિંહે જણાવ્યું હતું કે આપણે બધા આપણા દેશને માતૃભૂમિ કહીએ છીએ, કારણ કે દરેક માતા એમ ઇચ્છે છે કે પોતાનાં સંતાનો તેમના જીવનમાં પ્રગતિ કરે, અને આજે આપણી માતૃભૂમિ પોતાનાં સંતાનોને ભારતની મુલાકાત લેવાનું આમંત્રણ આપે છે. સંતાનો પોતાની માતાને ભૂલી જઈ શકે છે, પરંતુ માતા પોતાનાં સંતાનોને ક્યારેય ભૂલતી નથી. આથી ભારતમાતાએ મને અહીં તમને બધાને મળવા મોકલી છે અને તેની મુલાકાત લેવાનું આમંત્રણ આપું છે. જ્યારે તમે અમેરિકાથી બધા ભારત આવો છો ત્યારે કોઈ મહિલા અગ્રણી હોતી નથી અને તમે મને અહીં નિહાળો છો અને એક મહિલા તરીકે હું અહીં તમને ઘરે બોલાવવા આવી છું. ભારતમાં શું શું બદલાયું છે તે નિહાળવા માટે તમને બધાને આવવાનું આમંત્રણ છે.